kardosdrur/scandi-wiki huggingface dataset:
Christian Køhler

Christian Thobo Køhler (født 10. april 1996) er en dansk fodboldspiller, der spiller for ÍA Akranes.

Karriere 
Køhler startede sin karriere i Hørsholm UI, inden han skiftede til Farum Boldklub i 2008.

FC Nordsjælland 
I sommeren 2015 blev Køhler rykket op på FC Nordsjællands førstehold. Han skrev samtidig under på en kontrakt.

Han fik sin debut i Superligaen den 1. maj 2016, da han startede inde og spillede de første 65 minutter i 2-2-kampen hjemme mod Randers FC. Han scorede samtidig sit første mål i Superligaen i denne kamp, da han scorede til 1-1 i det 53. minut. De efterfølgende måneder frem mod sæsonafslutningen bød på seks kampe mere i Superligaen. Han rundede den gode sæsonafslutning af med at skrive under på en toårig kontraktforlængelse og blev i samme ombæring udnævnt som Årets Værdispiller uddelt af FC Nordsjælland ved FCN Awards.

Sæsonen efter bød på 19 kampe i Superligaen, hvoraf fem af dem var med fuld spilletid. I forårssæsonen røg han dog bagerst i køen om midtbanepladserne.

FC Helsingør 
I løbet af sommeren 2017 forsøgte både Viborg FF og FC Helsingør at hente Køhler i FC Nordsjælland. Det blev dog i sidste ende FC Helsingør, der løb med Køhler. Her skrev han under på en toårig kontrakt.

Da FC Helsingør rykkede ned i 2. division efter 2018-19-sæsonen, ønskede Køhler ikke at forlænge sin kontrakt.

Trelleborgs FF 
Han skiftede i første halvdel af juli 2019 til den svenske klub Trelleborgs FF.

Noter

Referencer

Eksterne henvisninger 
 
 Christian Køhlerpå fcn.dk 

Fodboldspillere fra Danmark
Fodboldspillere fra FC Nordsjælland
Fodboldspillere fra FC Helsingør
Fodboldspillere fra Trelleborgs FF
Neu5Gc

N-Glycolylneuraminsyre (Neu5Gc) er en sialinsyre, der findes i de fleste pattedyr, men ikke i mennesket. Mennesket kan ikke producere Neu5Gc på grund af en mutation, der formentlig skete for mellem to og tre millioner år siden, lige før evolutionen af slægten Homo.

Neu5Gc findes som en del af mange glycoconjugater som glycoproteiner og gangliosider.

Cancerrelation 

Neu5Gc kan være et bindeled mellem stort indtag af rødt kød og coloncancer. Undersøgelser med mus, der ligesom mennesket ikke kan producere Neu5Gc, viser at fodring med Neu5Gc giver større forekomst af cancer.

Eksterne links og referencer 

 Sialic Acid and Evolution, Glycoforum

Biokemi
Corrado Lorefice

Corrado Lorefice (født 12. oktober 1962) har siden 27. oktober 2015 været det kirkelige overhoved for Den Katolske Kirke i Palermo, Sicilien. 

Lorefice blev præsteviet i 1987.

Fodnoter 

Katolske biskopper fra Italien
Vestre Skole

Vestre Skole hentyde til flere forskellige skoler:
 Vestre Skole (Grenaa)
 Vestre Skole (Viborg)
Grebin

Grebin er en by og kommune i det nordlige Tyskland, beliggende i Amt Großer Plöner See under Kreis Plön. Kreis Plön ligger i den østlige/centrale del af den tyske delstat Slesvig-Holsten.

Geografi 
Grebin er beliggende i landskabet Holsteinische Schweiz ved Grebiner See; Schierensee hører ligeledes til kommunen. Landsbyen Görnitz grænser op til Schluensee og åen Schmarkau løber gennem kommunen.

Ud over Grebin, ligger landsbyerne og bebyggelserne Behl, Breitenstein, Kakelsberg, Görnitz, Treufeld og Schönweide i kommunen. Grebin er beliggende 7 km nordøst for Plön og 5 km nordvest for kommunen Malente. I nærheden løber Bundesstraße 430.

Eksterne kilder/henvisninger 

 Byens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Plön
Kim Larsen & Jungle Dreams

Kim Larsen & Jungle Dreams (Kim Larsen & The Dogs oprindeligt inden LP udgivelser) er et rock/ pop Band, som blev etableret i 1980 af Kim Larsen, der havde bosat sig i New York City.

Inden bandet kaldte sig Jungle Dreams hed de Kim Larsen & The Dogs (med samme bandbesætning). Under dette navn gav de ganske få koncerter i USA, bl.a. på The Ritz (7. oktober 1981) i USA. De skiftede senere navn til Kim Larsen & Jungle Dreams efter at CBS havde spurgt Kim Larsen og Joe Delia om de var sikker på, at de ville hedde Kim Larsen & The Dogs, da CBS ikke syntes det var et godt navn til pladeudgivelserne. Der findes kun ganske få billeder af Kim Larsen & The Dogs.

Larsen havde længe haft en drøm om at slå igennem i USA, hvorfor han hvor han bosatte sig på East 18th Street på Manhattan i New York." Han fik kontakt med musikerne fra Fandango Rick Blakemore, Joe Delia og Abe Speller. I tiden i "Guds eget land", blev det til udgivelserne Jungle Dreams fra 1981 og Sitting on a Time Bomb fra 1982. Ingen af disse udgivelser blev imidlertid den succes som Larsen søgte, og han brød derfor med pladeselskabet, og vendte hjem til Danmark i 1983. 

Han havde dog også givet sig selv dårlige odds, da han allerede i 1976, efter et møde med CBS's vicepræsident Bunny Freidus, valgte at afslutte mødet med at give hende et tungekys. Han fik dog en smule succes i Frankrig med sangen Donnez-Moi Du Feu, samtidig med at Kim Larsen & Jungle Dreams var opvarmningsnavn for The Rolling Stones på Nya Ullevi i Gøteborg i 1982.

Medlemmer 
 Kim Larsen – Guitar og sang
 Rick Blakemore – Guitar
 Joe Delia – Keyboards
 Abe Speller – Trommer
 Dennis Espantman – Bas

Diskografi 
 Jungle Dreams (1981)
 Sitting on a Time Bomb (1982)

Noter

Litteratur 
 
 

Rockmusikere fra Danmark
Rockmusikere fra USA
Musikgrupper fra 1980
Ophørt i 1983
J.H. Holland

John Henry Holland (2. februar 1929 – 9. august 2015) var en amerikansk videnskabsmand og professor i psykologi og elektricitet og computer science ved University of Michigan, Ann Arbor. Han var den første der beskrev genetiske algoritmer.

Videnskabsfolk fra USA
Dead Letter Office

Dead Letter Office er et opsamlingsalbum fra det amerikanske alternative rockband R.E.M.. Det indeholder en række sjældne numre og b-sider og blev udgivet i 1987. Albummet er hovedsageligt en samling af ekstra indspilninger af R.E.M. fra før Murmur til Lifes Rich Pageant. Mange af numrene er coverversioner af forskellige musikgrupper, der inkluderer tre Velvet Underground-sange og sange af Pylon, Aerosmith og Roger Miller, der viser gruppens mangeartede inspiration.

Albummet blev oprindeligt udgivet med 15 sange på LP og kassettebånd, men blev senere udgivet på CD sammen med fem ekstra numre fra bandets EP Chronic Town fra 1982. 

Dead Letter Office nåede #52 i USA og #60 i Storbritannien.

Spor 
Alle sange er skrevet af Bill Berry, Peter Buck, Mike Mills og Michael Stipe med mindre andet er noteret.

Post side
"Crazy" (Randy Bewley, Vanessa Briscoe, Curtis Crowe, Michael Lachowski) – 3:03 B-side of "Driver 8" 7 inch single & "Wendell Gee" 7 & 12 inch singles
"There She Goes Again" (Lou Reed) – 2:50 B-side of I.R.S. "Radio Free Europe" 7 inch single
"Burning Down" – 4:12 B-side of "Wendell Gee" 7 & 12 inch singles
"Voice of Harold"1 – 4:24 B-side of "So. Central Rain" 12 inch single
"Burning Hell" – 3:49 B-side of "Cant Get There From Here" 12 inch single
"White Tornado" – 1:55 ''Recorded on the same day as the "Radio Free Europe" single in 1981, B-side of "Superman" 7 & 12 inch single
"Toys in the Attic" (Steven Tyler, Joe Perry) – 2:28 B-side of "Fall On Me" 12 inch singles

Script side
 "Windout" (Jerry Ayers, Berry, Buck, Mills, Stipe) – 1:58 from Bachelor Party soundtrack
"Ages of You" – 3:42 B-side of "Wendell Gee" 7 & 12 inch singles
"Pale Blue Eyes" (Reed) – 2:53 B-side of "So. Central Rain" 12 inch single
"Rotary Ten" – 2:00 B-side of "Fall on Me" 7 inch single
"Bandwagon" (Berry, Buck, Mills, Lynda Stipe, M. Stipe) – 2:16 B-side of "Cant Get There From Here" 7 & 12 inch singles
"Femme Fatale" (Reed) – 2:49 B-side of "Superman" 12 inch single
"Walters Theme"2 – 1:32 B-side of "So. Central Rain" 7 inch single
"King of the Road" (Roger Miller) – 3:13 B-side of "So. Central Rain" 7 inch single
CD Bonus tracks (Chronic Town EP)
 "Wolves, Lower" – 4:10
"Gardening at Night" – 3:29
"Carnival of Sorts (Box Cars)" – 3:54
"1,000,000" – 3:06
"Stumble" – 5:40

The IRS Years genudgivelse 
Den 26. januar 1993 genudgav EMI (som ejer I.R.S.-musikkataloget) Dead Letter Office i Europa med to bonusnumre:
"Gardening at Night" (Acoustic version)
"All the Right Friends"

Hitlister 
Album

Single

Referencer

Eksterne henvisninger 
 

R.E.M.-opsamlingsalbum
Opsamlingsalbum fra 1987
Alexander Munksgaard

Alexander Munksgaard (født 13. december 1997) er en dansk fodboldspiller, der spiller for kroatiske HNK Gorica. Han har tidligere spillet i FC Midtjylland, Lyngby BK, AGF og norske Aalesund. Han var som ganske ung ganske talentfuld og fik en lang række kampe på de danske ungdomslandshold.

Karriere 
Som ungdomsspiller spillede Munksgaard først i Vind IF, siden Vinding UIF, og til sidst i Vildbjerg SF, inden turen i 2010 gik til akademiet hos FC Midtjylland.

FC Midtjylland 
Alexander Munksgaard fik sin debut i Superligaen den 24. juli 2015, da han spillede alle 90 minutter 1-2-sejren ude over SønderjyskE.

Lyngby Boldklub 
Den 31. august 2016 blev det offentliggjort, at Alexander Munksgaard skiftede til Lyngby Boldklub på en lejeaftale gældende for Superligaen 2016-17-sæsonen. Han fik sin superligadebut for Lyngby Boldklub i en 1-0-sejr over Brøndby IF.

Efter afslutningen af lejemålet vendte Munksgaard tilbage til FC Midtjylland.

AGF 
I begyndelsen af januar 2019 skiftede han til AGF på en femårig kontrakt. I begyndelsen af opholdet hos AGF fik Munksgaard mange kampe, men senere kom han mere ud i førsteholdets periferi.

Aalesund 
I februar 2023 blev Munksgaard udlejet til norske Aalesunds FK for forårssæsonen, og han opnåede i alt 16 kampe for denne klub.

Gorica 
Efter lejemålet i Aalesund skiftede Munksgaard i sommeren 2023 til kroatiske HNK Gorica, hvor han fik en toårig kontrakt.

Landsholdskarriere 
Alexander Munksgaard har spillet på alle ungdomslandshold fra U/16 til U/21, hvor han til januar 2019 har spillet i alt 36 ungdomslandskampe. Han fik sin debut på U/21-holdet i venskabskampen mod  20. november 2018.

Referencer

Eksterne henvisninger 

Fodboldspillere fra Danmark
Fodboldspillere fra FC Midtjylland
Fodboldspillere fra Lyngby Boldklub
Fodboldspillere fra AGF
Fodboldspillere fra Aalesunds FK
Fodboldspillere fra HNK Gorica
Sveriges regeringer

Sveriges regering er den højeste udøvende myndighed i Sverige.

Den officielle betegnelse er Konungariket Sveriges regering.

Oversigt over Sveriges regeringer omfatter indledningsvist perioden fra 1809 til 1876, hvor kongen opretholdt en position som både stats- og regeringschef indtil ændringer i 1876 indførte et embede som statsminister, der erstattede kongens funktion som regeringsleder.

I oversigten over Sveriges regeringer efter 1876 er de enkelte regeringer navngivet efter statsministeren.

Se også 
 Sveriges statsministre

Eksterne henvisninger 
 www.regeringen.se - officiel website for Sveriges regering og Regeringskansliet
Pamukkale

Pamukkale er et område i Tyrkiets Denizli-provins. Det består af hvide kalkstensterrasser, der er formet af naturen igennem en flere tusinde år lang periode, hvor vand fra varme kilder er løbet ned ad bjergsiden.

Foruden kalkstensterrasserne og de varme kilder består området også af en antik oldtidsby kendt som "Hierapolis". Hierapolis var i antikken et knudepunkt for trafikken mellem øst og vest og opnåede derfor en kæmpe velstand, hvor både byen og dens indbyggere efter datidens standarder var virkelig velhavende.

Området blev i 1988 optaget på UNESCOs liste over verdensarv.

Galleri

Eksterne henvisninger 

På Pamukkale.dk kan du læse nærmere om, hvordan du kommer dertil, hvor du kan bo og hvilke seværdigheder, der er i området.

Verdensarvsområder i Tyrkiet
Varme kilder
Thomas Kaminski

Thomas Kaminski (født 23. oktober 1992 i Dendermonde, Belgien) er en belgisk fodboldspiller, der spiller som målmand for den belgiske 1. divisionsklub KV Kortrijk. Han har tidligere spillet i bl.a. R.S.C. Anderlecht og var i sæsonen 2015-16 været udlejet til danske F.C. København. 

Under lejeopholdet i FCK opnåede Kaminsky blot to kampe i Superligaen, men nåede at spille seks pokalkampe, herunder finalen i DBU Pokalen 2015-16. Efter udløbet af lejeaftalen returnerede Kaminsky til Anderlecht og skiftede umiddelbart efter til KV Kortrijk.

Noter 
1.  på fransk
2.  på fransk
3.  
4.

Eksterne henvisninger 

Fodboldspillere fra Belgien
Deltagere ved det europæiske mesterskab i fodbold 2020
Fodboldspillere fra FC København
Fodboldspillere fra K.F.C Germinal Beerschot
Fodboldspillere fra Oud-Heverlee Leuven
Fodboldspillere fra RSC Anderlecht
Fodboldspillere fra Anorthosis Famagusta
Personer fra København
Placebo (album)

Placebo er det første studiealbum af musikeren Karl William. Det udkom den 4. maj 2015 via ArtPeople og Offbeat. Albummet indeholder 10 sange, sunget af Karl William og produceret og komponeret af Emil Hesselbæk, Tais Stausholm og Mathias Klysner med undtagelse af sangen "Sky", som Niels Kirk har produceret. På Placebo medvirker udover Karl William kun Heimdals Sidste Vogter på sangen "Ensom".

Baggrund 
Placebo handler for Karl William om:

Modtagelse 

GAFFA'''s anmelder, Michael Jose Gonzalez, skrev i sin anmeldelse af Placebo blandt andet, at "med afsæt i følelser som ensomhed, usikkerhed og kærlighed tages lytteren med på en rejse gennem de ting, der rører sig i et ungt menneske", "Placebo er en overbevisende og intens bedrift", men "Dog kunne man savne lidt mere variation i de ellers flotte produktioner [...]" og gav albummet fem stjerner. Anmelderen for Soundvenue, Christian Wolkoff, skrev, at albummet "er som ét langt udbrud af følelser, hvor intet er rosenrødt, men nærmere mudret som hukommelsen efter en bytur" og var generelt tilfreds med albummet og specielt sangen "Sky", som er "samlingens måske bedste nummer", men alligevel "måtte Karl William gerne (figurativt) råbe lidt mere" og gav albummet fire stjerner.

Mindre begejstret var Politikens anmelder, Pernille Jensen, der gav albummet tre hjerter. Pernille Jensen skrev blandt andet i sin anmeldelse af albummet, at "Man kan – med rette – sige mange pæne ting om Karl William", men "Pladen tynges af en nærmest demonstrativ mangel på fremdrift, der gør, at man som lytter efterlades med en trang til at give pladen en gevaldig rusketur." Mere positivt indstillet var Metroxpress' anmelder, Rasmus Junge, der synes albummet er et imponerende gennemført værk, "der griber fat om store og vanskelige følelser som ensomhed og usikkerhed". Ifølge Rasmus Junge bliver "stemningen lidt monoton, og flere opløftende melodier som titelnummeret og ’Sky’ havde skabt lidt mere variation" og gav albummet fire stjerner. Ifølge Berlingskes'' anmelder, Michael Charles Gaunt, viser Karl William sig som en virkelig dygtig sanger på intronummeret, men "Over et helt album kommer han til kort" og gav albummet fire stjerner.

Spor 
Alle sange er skrevet af Karl William, medmindre andet er noteret.

Hitlister og certificeringer

Referencer 

Album fra 2015
Popalbum fra Danmark
Karl William-album
Kalübbe

Kalübbe er en by og kommune i det nordlige Tyskland, beliggende i Amt Großer Plöner See under Kreis Plön. Kreis Plön ligger i den østlige/centrale del af delstaten Slesvig-Holsten.

Geografi 
Kalübbe er beliggende vest for Großer Plöner See ved Bundesstraße 430 omkring 5 km øst for Wankendorf og 3 km syd for Ascheberg.

Eksterne kilder/henvisninger 

 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Plön
Hegnede (Borup Sogn)

Hegnede er en bebyggelse, centralt beliggende midt mellem Valore, Truelstrup og Ørninge i Borup Sogn Køge Kommune.

Hegnede består af 4 gårde samt 2 husmandssteder.
Byen havde indtil ca. 2005 eget vandværk, hvilket var et årligt samlingspunkt. Af seværdigheder kan nævnes vænget og gadekæret, begge ligger i centrum.

Byer i Køge Kommune
Aurum (flertydig)

Aurum har flere specialiseringer:
 Aurum - hovedbetydning - på latin hedder guld aurum.
 Aurum (film)
International Securities Identification Number

International Securities Identification Number (ISIN) er en kode, som er beregnet til entydigt at identificere et værdipapir. ISIN-koden udgøres af en alfanumerisk følge af tolv tegn. Koden har tre komponenter: den indledes med en 2-tegns landekode ifølge ISO-6166-standarden, efterfulgt af 9 alfanumeriske tegn (bogstaver og cifre) og til sidst et kontrolciffer, som beregnes fra de 11 foregående tegn med den såkaldte Luhn-algoritme.

Et eksempel på en ISIN-kode er SE0000427361, som er ISIN-koden for den svenske Nordea-aktie.

Kommentar til kontrolciffer 
Bogstaverne i koden erstattes med A=10, B=11 osv., inden Luhn-algoritmen anvendes.

Eksempelrutine i Python som afgør om en ISIN-kode er korrekt (har korrekt kontrolciffer):import re

def isin_check(s):
	if not bool(re.search("^[A-Z]{2}[A-Z\d]{9}\d$", s)):
			return False
	d=dict(zip(map(str, xrange(10)) + 
		map(chr, xrange(ord('A'), ord('Z')+1)), map(str, xrange(36))))
	p=re.compile("|".join(d.keys()))
	r=p.sub(lambda x: d[x.group()], s)
	return (sum(map(lambda x: x%10 + x/10,
		[int(r[i])*((i+1)%2 + 1) for i in xrange(len(r))]))) % 10 == 0

Referencer

Eksterne henvisninger
 http://www.isin.org/
 http://www.isin.org/isin-database/

Værdipapirer
Identifikationssystemer
Soho (flertydig)

Soho, SOHO eller SoHo har flere betydninger:
 Soho, en bydel i West End i det centrale London.
 SoHo, en bydel på Manhattan
 Solar and Heliospheric Observatory - et rumobservatorium
 Small office/home office
Lebrade

Lebrade er en by og kommune i det nordlige Tyskland, beliggende i Amt Großer Plöner See under Kreis Plön. Kreis Plön ligger i den østlige/centrale del af delstaten Slesvig-Holsten.

Geografi 
Lebrade er beliggende ca. syv km nord for Plön i et skov- og sørigt område. Delstatshovedstaden Kiel ligger omkring 28 km mod nordvest og Lütjenburg omkring 17 km mod nordøst.

Det 146 ha store naturschutzgebiet Vogelfreistätte Lebrader Teich ligger i den nordøstlige del af kommunen.

Området er præget af talrige søer, blandt andre Lebrader Teich, Rixdorfer Teich, Neubrooksteich, Neue Teich, Osterwischteich, Rummel Teich, Knipp Hagelsteich og Schluensee.

Eksterne kilder/henvisninger 

 Byens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Plön
Karel Glastra van Loon

Karel Glastra van Loon (født 24. december 1962 i Amsterdam, død 1. juli 2005 i Hilversum) var en hollandsk forfatter og journalist.

Hans roman Passionsfrugten (De Passievrucht) er blevet oversat til 31 sprog, herunder dansk af Aino Roscher. Dermed er bogen den mest oversatte roman i hollandsk litteraturhistorie.

Forfattere fra Holland
Journalister fra Holland
Personer fra Amsterdam
Que Du Luu

Que Du Luu (født 1973 i Cholon, Vietnam) er en tysksproget forfatter af kinesisk afstamning.

Liv 
Luu flygtede med sine forældre i 1977 fra den vietnamesiske Chinatown Cholon. Familien fik flygtningestatus i Vesttyskland som bådflygtninge. Luu voksede op i Herford, studerede  derefter i Bielefeld germanistik og filosofi og opnåede magistergrad.

Udgivelser 
 Totalschaden : Roman, Stuttgart : Reclam Leipzig 2006 
 Vielleicht will ich alles : Roman Köln : Kiepenheuer & Witsch 2011

Eksterne henvisninger 
 Hjemmeside
 

Personer fra Tyskland
Tysksproget litteratur
Osorno

Osorno er en by og en kommune i Chile. Den er hovedby i Osorno-provinsen i Los Lagos-regionen. Byen har 132.245 indbyggere, og kommunen har 145.475 indbyggere, og den ligger 945 km syd for landets hovedstad, Santiago, og 105 km nord for den regionale hovedstad, Puerto Montt.

Byen ligger, hvor floderne Rahue og Damas løber sammen og centrum i et landbrugsområde med plante- og kvægavl. Kulturelt er byer formet af spanske, huiliche- og tyske traditioner.

Eksterne henvisninger 

 Byens officielle hjemmeside  

Byer i Chile
Pixeline Skolehjælp: Learning English – Money or nothing

Pixeline Skolehjælp: Learning English – Money or nothing er det tyvende spil i Pixeline Skolehjælp serien. Spillet er fra 2009 og er udgivet af Krea Media. 

Spillet starter med at Pixeline er på besøg hos advokat Nærig. Advokaten pålægger Pixeline at hun har 31 dage til at finde en mystisk arving til nogle penge, da hvis hun ikke gør det, for Nærig alle pengen. Så Pixeline og hendes venner, må ud og se om de kan finde en arving til alle pengene. Undervejs i spillet skal man f.eks sætte engelske ord ind i sætninger, eller matche dem med de rigtige billeder, derudover skal man også vælge om der skal "a" eller "an" foran et navneord.

Samtidig med at Pixeline ser om hun kan finde en arving. Gør Nærig alt for at stoppe hende, så hun ikke når frem.

Referencer 

Learning English - Money or nothing
Computerspil fra 2009
Erasmus Darwin

Erasmus Darwin (født 12. december 1731, død 18. april 1802) var en britisk læge, botaniker, opfinder og filosof. Han blev Charles Darwins bedstefar. Han blev berømt for sin popularisering af videnskab i episke digte. I den stil skrev han bøgerne Botanical Garden (1791) og The Temple of Nature (1802). I alle disse bøger redegjorde han for en teori om evolution af arter fra en fælles oprindelse i form af primitive organismer i havet. Charles Darwin var godt bekendt med sin bedstefars idé og var inspireret af den til sin moderne evolutionsteori, som han præsenterede i 1859. Dengang var det almindeligt anerkendt, at arten havde været næsten uændret siden Gud skabte dem.

Han var fritænker, politisk radikal og roste den franske revolution. Muligvis på grund af dette kom han i miskredit efter sin død. Først i 1900-tallet blev hans betydning og indflydelse anerkendt. Ligesom mange samtidige interesserede Erasmus Darwin sig for galvanisme (elektrisk påvirkning af nerveimpulser). Han var den første, der viste, at en lammet arm kunne bevæges af elektriske stød. Han spekulerede også i at genoplive døde ved galvanisme. Erasmus Darwin praktiserede som læge i bl.a. Birmingham.

Kildeangivelser 

Personer fra England
Biologer fra Storbritannien
Evolutionsteori
Briter i 1700-tallet
Briter i 1800-tallet
Botanikere fra Storbritannien
Fysiologer fra Storbritannien